Title: Komission selvitys välittäjän hallinnassa oleviin arvopapereihin liittyviin tiettyihin oikeuksiin sovellettavaa lakia koskevasta haagin yleissopimuksesta
Author: Maritta Nieminen
Last saved by: Oikeusministeriö
Company: Suomen Pankki
Keywords: LAUSUNTO

| LAUSUNTO | | ()
| | Dnro 297/Ba2/2006
Maritta Nieminen | 30.8.2006 |
| Julkinen |

Oikeusministeriö
Lainvalmisteluosasto
Lainsäädäntöjohtaja Matti Niemivuo

OM 7/482/2003
Komission selvitys välittäjän hallinnassa oleviin arvopapereihin liittyviin tiettyihin oikeuksiin sovellettavaa lakia koskevasta Haagin yleissopimuksesta

Haagin yleissopimuksen tarkoituksena lisätä oikeusvarmuutta luomalla yhteiset säännöt esineoikeudellisiin kysymyksiin sovellettavan lain valinnasta. Kuten komissiokin selvityksessään toteaa, valinnanvapaus voi johtaa siihen, että yhdessä arvopaperien selvitysjärjestelmässä sovelletaan yleissopimuksessa tarkoitettuihin kysymyksiin useampaa kuin yhtä lakia. Tätä ei voida pitää mitenkään toivottavana, vaan päinvastoin riskit voivat lisääntyä. Komission yllä olevassa selvityksessä esiin tuoduista toimintavaihtoehdoista pidämme vaihtoehtoa 2 tutkimisen arvoisena, erityisesti sen selvittämiseksi, minkälaisia rajoituksia Haagin yleissopimus lainvalinnalle mahdollistaa.  On tärkeää, että eurooppalaisilla arvopapereiden selvitysjärjestelmillä säilyy ns. selvitysdirektiivin (98/26/EY) tasoinen suoja kaikilta osin. Selvitysdirektiivin 2 artiklan tarkennus yhden lain soveltamisesta periaatteessa lisää oikeusvarmuutta. Toisaalta on tarpeen pyrkiä arvioimaan, mitä riskejä voi aiheutua siitä, että valittu laki ei välttämättä ole EU-jäsenvaltion laki. 

Arno Lindgren		Maritta Nieminen
Lakiasianpäällikkö		Lakimies